钦定古今图书集成/历象汇编/历法典/第106卷 > 《新法历书四》 > 图
## 钦定古今图书集成/历象汇编/历法典/第106卷 > 《新法历书四》 > 图

论太阴之光本自无光受光于太阳故本球之光恒得半以上因太阳之体大于其体故

如上图甲乙为日丙丁为月径因日大故受光至于戊己

太阴面上黑象有二种其一今人人所见黑白异色

者是其二。小者则日日不同，非远镜不能见也。详见
《后论》。

从运动论

太阴之运动有二：其一一日一周，随宗动天行，与六
曜同公动也。其二“循白道。”〈白道月之本道一名月道下文通用〉日行十
三度有奇，迄二十七日有奇，而一周。本动也。因太阳
同行二十七日有奇，则过周二十七度有奇，故又二
日有奇，乃及于日而与之会。

白道不与黄道同线，而两交于黄道。

两交名“正交、中交” ，亦名“天首、天尾” ，亦名“龙头、龙尾” ，亦名“罗计。”

两半交去黄道五度有奇，故每行一周。在黄道下者，
二交初、交中是也。他详后论。

《时篇》第六：〈凡十三条。〉

既明二曜之体，又明二曜之运次，因其运动以得时。
时者何物？凡诸有形之物，必有变革，变革多端，中有
迁运一端，因其迁运先后，从而测量剖分之，则为时
也。

问：“草木鸟兽人事，皆有变革迁运，亦可用以为时，何
必二曜？”曰：“凡立术有三法：一须公共，一须分明，一须
永久。惟二曜则然，他无有足比者故也。”

时之准分尺度一日是也。一日者何。太阳行一周而
过赤道。上之一升度弱。〈当黄道一度〉者是也。“日之起算有
四法，或以早，或以晚，或以昼之中，或以夜之中。
日有大小分，大者为昼夜，小者为时辰。时辰者，十二
分日之一也。”〈西历为二十四分之一〉

常静天之上有二大圈，皆过两极，而分赤道为四平
分：其一过顶即子午圈，其一过东西点。

“东西点” 者，赤道交于地平，是东西之最中。

即“卯酉圈，从卯至午，其间又有二圈，为辰为己。从午
至酉，其间又有二圈，为未为申。此六圈者，终古不动。
凡三曜至某圈上，即为某时也。”

“十二时辰” ，不止日也。月所至，即为月之十二时，星所至，即为星之十二时。

其起算亦有四法：或用子，或用午，或用卯，或用酉。
时又有刻，每时八刻，一日则九十六刻。东西所同用
星，官家用百刻，取整数易算也。

刻又析为百分，分析为百秒逓为百以至微。西法每
刻为十五分，分析为六十秒逓分之皆以六十也。
其积日者，以日加之，初加为一旬。一旬者，甲至癸十
日，再加为一月。一月者，太阴行一周而与日会也。

称“一月” 者有二义：一为二十七日有奇而周于天，一为二十九日有奇而及于日。因交会之理分明，故不用月周，而用朔实也。

月之分也，两分之为朔望，四分之为晦朔。弦望
太阳行一周，三百六十五日四分日之一弱为一岁，
谓之“太阳年。”其起算亦有四法：一从冬至，一从春分。
〈测天用之〉一从秋分。〈论二十八宿起于角亢在秋分后〉一从夏至。〈古时或用之〉
“用太阳年”者，四年而闰，一日为四分之一也。四百年
而减一闰，为弱也。

凡论岁，以太阳为法。太阴行十二周为一岁者，为其
近于太阳年也，是谓之“太阴年。”用太阴年者，岁积气
盈朔虚，十日有奇。三年一闰为十日，故五年再闰，十
九年七闰为有奇，故

太阳年之分也。二分之为半岁周，四分之为四季，八
分之为分至启闭。〈立春立夏为启立秋立冬为闭〉十二分之为节，二
十四分之为节，气中气，七十二分之为候，

其积年者，以年加之，十二年为一纪，三十年为一世，
六十年亦为一纪。

恒星篇第七

向己说常静宗动二天，二天之下，则恒星天也。略论
其凡有四，其一为几何，其二为貌状，其三为能力，其
四为迁变。

几何？〈凡六条：〉

万物中，《形天》为最大。大有二义：一、在上所最远，故最
大；二、能力最大，故其体亦大。

“其形象为圆球”，何以知之？天体最为精纯无杂，最为
单独无二。圆之为象，亦无杂，亦无二，体性如此，故其
形象亦当如此。又运行最疾者，莫如圆体，他体则滞
碍也。

“其去地最远远之数，以地之半径为度，最近处得一
万四千度”，自此以上，非人思力所及知也，此端似为难信，证见后篇。

其所在，万物之最上。

其质最细。何以征之。常在上不霣坠。知为轻虚细密
也。其质又极精纯。为无他夹杂故。

貌状。〈凡一条：〉

天下之物，皆以颜色为其美饰。颜色之外，别有二美
饰，一为透彻，一为光耀也。颜色之美，美之下分；明光
之美，美之上分。何者？其形妙好，异于他色，一也；人之
见之，无不喜悦，二也；他物不能自见其美，惟光能自
见，三也；他物有色，惟光能发扬其美妙，四也。有此四
者，故为天下真宝。天最尊于万物，故一切颜色不足
为其文饰，惟光为其饰矣。或云：“天望之苍苍。然苍非
色耶？何谓无色？”曰：“苍苍非色也。太空之中，气盈其处，
气亦无色，气积极厚，则成苍苍之色。譬之玻璃，本自
透明，略无他色，积之数重，则成苍色。太空中色，亦犹
此耳。”

能力。〈凡四条：〉

“天之《下济》，其于下土”有大能力。何以征之？运行一周，
成为四季，凉燠寒暑，万物藉为生长收藏，一也。世间
微物，无不各有能力，稍大则能力称之天，如彼其大
也，知其能力与之等大，二也。

天之能力，下及每用二器，其一，光也；其一，施也。光不
独能照天下，亦能作热。如用洼镜对日而成返照，则
能生火。又用玻璃圆球对日而成折照，亦能出火。其
故为何？“光于天下为最尊，热于四大物情中。”〈四大情者一热
二冷三燥四湿〉“亦为最尊。”“以尊生尊”，是其理也。其次亦能生
冷，亦能生燥，亦能生湿。为光本非热非冷。非燥非湿。
而其中有精，足当四情。故能生热、生冷、生燥、生湿也。

如仁中无芽叶花实，而其精足当四物，故能生“四物” 也。

夫光之为体。若其发而及物。何为施之不尽。若其不
发。则一切所受，为从何来。故其体其用。总非人间意
量所及。

光之外，别有施者，不属光也。此有二证：其一，海潮大
小，不因于光，亦不因于冷热燥湿。譬如磁石吸铁，别
有相摄相受者，则受者为所施，摄者为能施也。又如
怀胎生子，七月生则长，八月生则夭，无不验者。此亦
非因于光，亦非因于四情，亦如磁铁，有别相摄受者
故也。

从上二能，知“天于下土”，盖有四德：一曰覆冒，一曰包
函，一曰生育，一曰保存也。假令不动，亦有此德，而又
加之运动，于此若此，于彼若彼，变化无端，真非思议
所及矣。

迁变。〈凡四条：〉

凡物迁变首运动，

天之运动皆环行，何者？天体单独无二，故其运动，亦
应单独无二。“环行”者，单独无二之行也。何谓“单行？”曰：
凡动如人、如鸟兽、如风，皆杂乱无法之行也。单行有
二：一曰垂线，一曰圆线。石在空中下坠于地，此为垂
线。一切循环无端者，皆为圆线。垂线之动，势尽而止。
惟圆线独为无穷。天以覆函生存下土者也，故不能
不为无穷，不能不为《环行》矣。

天之运动，恒不去其本所论其各分无一不动，而其
全体无一分动。

天之运动有四异：其一甚疾，一刻分中行几万里，如
鸟，如矢、如炮、如霹雳，皆非所及；其二恒平行。

其中迟速，别有故实，无一不平行者，详见后论。

若非一一平行，即测候之术无从可用；其三，“恒久不
已；其四，万物之动此为首。何者？天下之动，于此系焉
故也。若无此动，即无四季，即无生物。”问：“运动而外，更
有迁变乎？”曰：“论其体则无变，何者为在最上物无及
其际者，故不能受变于物。论其情则有变。如月星无
光，因于日光变而有光，一也；又如日月有光，因于交”
食，而若无光，二也。〈以上原本卷下。〉